**Z A P I S N I K**

Sa 49. sjednice Upravnog vijeća Dječjeg vrtića Žirek, Velika Gorica, Kralja S. Tomaševića 17c, održane 01. veljače 2023. godine u 15,00 sati u Dječjem vrtiću Žirek.

Nazočni: Tomislav Brebrić-predsjednik Upravnog vijeća, Nada Puceković, Josip Vitez, Martina Popec, Sandra Crnić, ravnatelj.

Opravdano izostali: Vesna Kovačić

Zapisničar: Sandra Martinović

Sukladno članku 6. Poslovnika o radu Upravnog vijeća Dječjeg vrtića Žirek, sjednicu Upravnog vijeća otvorio je predsjednik Upravnog vijeća Dječjeg vrtića Žirek, Tomislav Brebrić, nakon što je utvrdio da su na sjednici nazočni četiri od pet članova Upravnog vijeća, te predložio dnevni red sjednice:

**D n e v n i   r e d :**

1. Verifikacija zapisnika sa 48. sjednice Upravnog vijeća;
2. Plan nabave roba, radova i usluga za 2023.g.
3. Pravilnik o unutarnjem ustrojstvu i načinu rada Dječjeg vrtića Žirek.
4. Radni odnosi: prijem u radni odnos za radno mjesto:

 - odgojitelj, 7 izvršitelja na neodređeno puno radno vrijeme,

 - spremačica servirka, 1 izvršitelj na neodređeno puno radno vrijeme,

 - osoba za njegu, skrb i pratnju, 1 izvršitelj na neodređeno puno radno vrijeme.

5. Radni odnosi:

Raspisivanje natječaja za radno mjesto:

- stručni suradnik pedagog, 1 izvršitelj na neodređeno puno radno vrijeme

- stručnjak zaštite na radu, 1 izvršitelj na neodređeno nepuno radno vrijeme

- odgojitelj, 4 izvršitelja na određeno puno radno vrijeme, povećani opseg posla.

 Dnevni red je jednoglasno prihvaćen.

**Točka 1.** Verifikacija zapisnika sa 48. sjednice Upravnog vijeća

Predsjednik Upravnog vijeća Dječjeg vrtića Žirek, Tomislav Brebrić, predložio je Upravnom vijeću da verificira zapisnik sa 48. sjednice Upravnog vijeća.

Primjedbi nije bilo te je Upravno vijeće donijelo slijedeću

**Odluku:**

**Upravno vijeće jednoglasno je usvojilo zapisnik sa 48. sjednice Upravnog vijeća u predloženom tekstu.**

**Točka 2.** Plan nabave roba, radova i usluga za 2023.g. Ravnateljica navodi kako je Plan nabave roba, radova i usluga za 2023.g., koji je izrađen u okvirima i mogućnostima financijskog plana, dostavljen Upravnom odjelu za predškolski odgoj, školstvo i društvene djelatnosti na suglasnost te je Upravni odjel dao suglasnost 12. siječnja 2023.g. U Planu nabave su sadržane sve potrebe za robama i uslugama čija je procijenjena vrijednost nabave jednaka ili veća od 2650,00 eura. Za nabavu roba i usluga čija vrijednost bez PDV-a po jednom postupku je veća od 2650,00 eura, Vrtić pribavlja najmanje tri ponude uz suglasnost Upravnog odjela za predškolski odgoj, školstvo i društvene djelatnosti. Predlaže se usvojiti Plan nabave za 2023.g. Nakon javnog glasovanja Upravno vijeće je jednoglasno donijelo slijedeću

**Odluku:**

**Upravno vijeće jednoglasno usvaja predloženi Plan nabave roba, radova i usluga za 2023.**

**godinu.**

**Točka 3.** Pravilnik o unutarnjem ustrojstvu i načinu rada Dječjeg vrtića Žirek. Tajnik Sandra Martinović navodi kako se novi Pravilnik donosi radi usklađivanja sa Zakonom o predškolskom odgoju i obrazovanju (NN 10/97, 107/07, 94/13, 98/19 i 57/22), te se usklađuju uvjeti radnih mjesta stručnog suradnika pedagoga, stručnog suradnika edukacijskog rehabilitatora, stručnog suradnika logopeda, stručnog suradnika psihologa, odgojitelja, medicinske sestre.

Nadalje, izmjene Pravilnika odnose se na usklađivanje sa zakonskim promjenama te IV. izmjenama i dopunama Kolektivnog ugovora za zaposlene u predškolskim ustanovama Grada Velike Gorice od 22.12.2022., te se mijenja naziv stručnog suradnika defektologa u stručnog suradnika edukacijskog rehabilitatora te naziv defektolog odgojitelj u edukacijski rehabilitator u posebnom programu. Također zbog navedenih izmjena Kolektivnog ugovora mijenja se naziv radnog mjesta „osoba za njegu, skrb i pratnju“ u „radnik za njegu, skrb i pratnju“, a dosadašnje radno mjesto „njegovatelj u posebnom programu“ se briše. Radno mjesto „radnik za njegu, skrb i pratnju“ obuhvaća i poslove dosadašnjeg radnog mjesta „njegovatelj u posebnom programu“ tako da se u sistematizaciji za to radno mjesto broj radnika s 4 povećava na 6 (jer je broj radnika njegovatelja u posebnom programu bio 2).

Osnivač je dao suglasnost na Pravilnik. Predlaže se donošenje Pravilnika o unutarnjem ustrojstvu i načinu rada Dječjeg vrtića Žirek. Nakon javnog glasovanja Upravno vijeće donijelo je sljedeću

**Odluku:**

**Upravno vijeće jednoglasno donosi Pravilnik o unutarnjem ustrojstvu i načinu rada Dječjeg vrtića Žirek.**

**Točka 4.** Radni odnosi: prijem u radni odnos za radno mjesto: odgojitelj, 7 izvršitelja na neodređeno puno radno vrijeme, spremačica servirka, 1 izvršitelj na neodređeno puno radno vrijeme, osoba za njegu, skrb i pratnju, 1 izvršitelj na neodređeno puno radno vrijeme.

Ravnateljica navodi kako se na natječaj za radno mjesto odgojitelj koji je raspisan dne 11. studenog 2022.g. javilo 15-ero kandidata, na natječaj za radno mjesto spremačica servirka 15-ero kandidata te na natječaj za radno mjesto osoba za njegu, skrb i pratnju 10-ero kandidata. Informira Upravno vijeće o životopisima kandidata.

Napominje kako je radno mjesto „osoba za njegu, skrb i pratnju“ donošenjem novog Pravilnika o unutarnjem ustrojstvu i načinu rada Dječjeg vrtića Žirek o kojem se odlučivalo u prethodnoj točki, promijenjeno u „radnik za njegu, skrb i pratnju“ s time da se promijenio samo naziv radnog mjesta radi usklađivanja s Kolektivnim ugovorom. Tako da će u ugovoru o radu radniku biti navedeno radno mjesto radnik za njegu, skrb i pratnju. Ravnateljica predlaže na radno mjesto odgojitelj, 7 izvršitelja na neodređeno puno radno vrijeme primiti: Maceković Maju, Taritaš Dolores, Hižar Ines, Mikulin Maju, Sunara Melitu, Kranjčec Lorenu i Balukčić Kristinu. Na radno mjesto spremačica servirka, 1 izvršitelj na neodređeno puno radno vrijeme predlaže primiti Bastaić Mariju, te na radno mjesto osoba za njegu skrb i pratnju, 1 izvršitelj na neodređeno puno radno vrijeme predlaže primiti Gmaz Nikolinu. Nakon glasovanja Upravno vijeće donijelo je sljedeću

**Odluku:**

**Upravno vijeće jednoglasno donosi odluku o prijemu u radni odnos:**

* **u radni odnos na radno mjesto odgojitelj, 7 izvršitelja na neodređeno puno radno vrijeme, primaju se Maceković Maja, Taritaš Dolores, Hižar Ines, Mikulin Maja, Sunara Melita, Kranjčec Lorena i Balukčić Kristina,**
* **u radni odnos na radno mjesto spremačica servirka, 1 izvršitelj na neodređeno puno radno vrijeme prima se Bastaić Marija,**
* **u radni odnos na radno mjesto osoba za njegu, skrb i pratnju, 1 izvršitelj na neodređeno puno radno vrijeme prima se Gmaz Nikolina.**

**Točka 5.** Radni odnosi: Raspisivanje natječaja za radno mjesto: stručni suradnik pedagog, 1 izvršitelj na neodređeno puno radno vrijeme, stručnjak zaštite na radu, 1 izvršitelj na neodređeno nepuno radno vrijeme i odgojitelj, 4 izvršitelja na određeno puno radno vrijeme, povećani opseg posla. Tajnik Sandra Martinović navodi da se radi o upražnjenom radnom mjestu stručnog suradnika pedagoga i stručnjaka zaštite na radu radi odlaska radnika u mirovinu, te je Grad Velika Gorica dao suglasnost za zapošljavanje. Također, dobivena je i suglasnost za zapošljavanje 4 odgojitelja na određeno vrijeme radi povećanog opsega posla, jer se početkom pedagoške godine pokazala potreba za trećim odgojiteljem u određenim odgojnim skupinama radi povećanog broja djece s teškoćama u inkluziji. Ravnateljica predlaže raspisivanje natječaja. Nakon glasovanja Upravno vijeće je donijelo sljedeću

**Odluku:**

**Upravno vijeće jednoglasno donosi odluku o raspisivanju natječaja za radno mjesto:**

* **stručni suradnik pedagog, 1 izvršitelj na neodređeno puno vrijeme,**
* **stručnjak zaštite na radu, 1 izvršitelj na neodređeno nepuno radno vrijeme,**
* **odgojitelj, 4 izvršitelja na određeno puno radno vrijeme, povećani opseg posla.**

Kako je iscrpljen dnevni red, predsjednik Upravnog vijeća Tomislav Brebrić zaključio je 49. sjednicu u 15:40 sati.

KLASA: 601-04/23-04/01

URBROJ: 238/31-133-04-23-2

Zapisničar: Predsjednik Upravnog vijeća:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Sandra Martinović Tomislav Brebrić